recursal/SuperWikiNEXT-32B huggingface dataset:
**ফুসবলক্লাব থুন ১৮৯৮** (জার্মান: *Fussballclub Thun 1898*, ইংরেজি: FC Thun; এছাড়াও **ফুটবল ক্লাব থুন**, **এফসি থুন** অথবা শুধুমাত্র **থুন** নামে পরিচিত) হচ্ছে থুন ভিত্তিক একটি সুইস পেশাদার ফুটবল ক্লাব। এই ক্লাবটি বর্তমানে সুইজারল্যান্ডের শীর্ষ স্তরের ফুটবল লীগ সুইস সুপার লীগে খেলে। এই ক্লাবটি ১৮৯৩ সালের ১৫ই নভেম্বর তারিখে প্রতিষ্ঠিত হয়েছে। এফসি থুন তাদের সকল হোম ম্যাচ থুনের স্টকহর্ন এরিনায় খেলে থাকে; যার ধারণক্ষমতা হচ্ছে ১০,০০০। বর্তমানে এই ক্লাবের ম্যানেজারের দায়িত্ব পালন করছেন মার্ক শ্নাইডার এবং সভাপতির দায়িত্ব পালন করছেন মার্কুস লুটি। সুইস রক্ষণভাগের খেলোয়াড় স্টেফান গ্লারনার এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, এফসি থুন এপর্যন্ত ১টি শিরোপা জয়লাভ করেছে; যা হচ্ছে সুইস চ্যালেঞ্জ লীগ শিরোপা।

অর্জন
-----

**সুইস চ্যালেঞ্জ লীগ**

* **বিজয়ী:** ২০০৯–১০

**সুইস কাপ**

* *রানার-আপ:* ১৯৫৪–৫৫, ২০১৮–১৯

তথ্যসূত্র
---------

1. ↑  "স্টেডিয়াম"। *ট্রান্সফারমার্কেট*। সংগ্রহের তারিখ ১২ জুলাই ২০২০।
2. ↑  "কর্মকর্তা"। *ট্রান্সফারমার্কেট*। সংগ্রহের তারিখ ১২ জুলাই ২০২০।
3. ↑  "ক্লাবের অবস্থান"। *ট্রান্সফারমার্কেট*। সংগ্রহের তারিখ ১২ জুলাই ২০২০।
4. ↑  "ফুটবল ক্লাব থুন: বর্তমান দল"। *ট্রান্সফারমার্কেট*। সংগ্রহের তারিখ ১২ জুলাই ২০২০।

বহিঃসংযোগ
---------


উইকিমিডিয়া কমন্সে **ফুটবল ক্লাব থুন** সংক্রান্ত মিডিয়া রয়েছে।

* প্রাতিষ্ঠানিক ওয়েবসাইট (জার্মান)
* উয়েফা.কমে ফুটবল ক্লাব থুন (ইংরেজি)

টেমপ্লেট:ফুটবল ক্লাব থুন
টেমপ্লেট:সুইস সুপার লীগ

প্রবেশদ্বার: ফুটবল

|  |  |
| --- | --- |
| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন | 
* ভিআইএএফ
	+ ১
* ওয়ার্ল্ডক্যাট

 |
মারিয়ানা খাতের অবস্থান
বাথিস্কাফ ত্রিয়েস্তের ভেতরে পিকার ও ওয়াল্‌শ
**মারিয়ানা খাত** বা **মারিয়ানা ট্রেঞ্চ** হলো প্রশান্ত মহাসাগরের তলদেশের একটি খাত বা পরিখা। এটি বিশ্বের গভীরতম সমুদ্র খাত। এটি প্রশান্ত মহাসাগরের পশ্চিম প্রান্তে মারিয়ানা দ্বীপপুঞ্জের ঠিক পূর্বে অবস্থিত। মারিয়ানা খাত একটি বৃত্তচাপের আকারে উত্তর-পূর্ব থেকে দক্ষিণ-পশ্চিমে প্রায় ২৫৫০ কিমি ধরে বিস্তৃত। এর গড় বিস্তার ৭০ কিমি। অধোগমন নামক এক ভৌগোলিক প্রক্রিয়ায় এই খাতটি গঠিত হয়েছে। খাতটির দক্ষিণ প্রান্তসীমায়  গুয়াম দ্বীপের ৩৪০ কিমি দক্ষিণ-পশ্চিমে পৃথিবীপৃষ্ঠের গভীরতম বিন্দু অবস্থিত। এই বিন্দুর নাম চ্যালেঞ্জার ডিপ এবং এর গভীরতা প্রায় ১১,০৩৩ মিটার। বিন্দুটি "এইচ এম এস চ্যালেঞ্জার ২" জাহাজের নামে নামকরণ করা হয়েছে; এই জাহাজের নাবিকেরাই বিন্দুটি ১৯৪৮ সালে আবিষ্কার করে।

১৯৬০ সালের জানুয়ারি মাসে সুইস মহাসাগর প্রকৌশলী জাক পিকার ও মার্কিন নৌবাহিনীর লিউট্যান্যান্ট ডোনাল্ড ওয়াল্‌শ ফরাসি-নির্মিত বাথিস্কাফ ত্রিয়েস্ত-এ করে চ্যালেঞ্জার ডিপে অবতরণ করেন। জাক পিকারের বাবা ওগুস্ত পিকার বাথিস্কাফ উদ্ভাবন করেন। জাক ও ডোনাল্ড ১০,৯১৫ মিটার গভীরতায় ত্রিয়েস্তকে নিয়ে যেতে সক্ষম হন। এটি ইতিহাসের সবচেয়ে গভীরতম ডুব।

ব্যুৎপত্তি
----------

মারিয়ানা ট্রেঞ্চের নামকরণ করা হয়েছে নিকটবর্তী মারিয়ানা দ্বীপপুঞ্জের নামে, যার নামকরণ স্পেনের চতুর্থ ফিলিপ এর বিধবা রাণী মারিয়ানা অফ অস্ট্রিয়ার সম্মানে *লাস মারিয়ানা* করা হয়েছিল। খাদটির পশ্চিম দিকে দ্বীপগুলি একটি দ্বীপের আর্কের অংশ যা একটি টেকটোনিক প্লেটের উপর গঠিত, যাকে বলা হয় মারিয়ানা প্লেট (দ্বীপগুলির জন্য এমন নামকরণ করা হয়েছে)।

পরিচিতি
-------

খাদটি প্রায় ২ হাজার ৫৫০
কিলোমিটার (১ হাজার ৫৮০
মাইল) দীর্ঘ। চওড়ায় এটি মাত্র ৬৯ কিলোমিটার (৪৩ মাইল)। এখনো পর্যন্ত খাদের সর্বোচ্চ
গভীরতা জানা গেছে প্রায় ১১
কিলোমিটার (প্রায় ৩৬ হাজার ৭০ ফুট)। অবশ্য গভীর সাগরের তলদেশে অত্যাধুনিক যন্ত্রপাতি ব্যবহারে এখনো রয়ে গেছে নানা
সমস্যা। ফলে বিজ্ঞানীদের ধারণা
খাদের গভীরতা আরো বেশি হতে
পারে। সে জন্যই তাঁরা চালাচ্ছেন
নিত্যনতুন অভিযান। পুরো মাউন্ট এভারেস্টকেও যদি তুলে এনে এই জায়গায় ডুবিয়ে দেয়া হয়, তাও তার মাথার ওপর আরও জায়গা বেঁচে যাবে। মারিয়ানা ট্রেঞ্চের সবচেয়ে গভীর অংশটি শেষ হয়েছে প্রশান্ত মহাসাগরের নিচে 'চ্যালেঞ্জার ডিপ' নামের একটি উপত্যকায় গিয়ে। খাদের শেষ অংশে পানির চাপ এতটাই যে, সমুদ্রপৃষ্ঠের স্বাভাবিক বায়ুচাপের তুলনায় তা ১০০০ গুণেরও বেশি। এ কারণেই এখানে স্বাভাবিকের চেয়ে পানির ঘনত্বও প্রায় ৫ শতাংশ বেশি। খাদের সবচেয়ে নিচু জায়গা 'চ্যালেঞ্জার ডিপ' নামটি রাখা হয়েছে জলযান এইচএমএস চ্যালেঞ্জার-২-এর নাম থেকে নিয়ে। স্থানটির তাপমাত্রা এতই কম যে, বিজ্ঞানীরা বলেন সাগর তলের সর্বনিম্ন তাপমাত্রার স্থান এটিই। কখনো হাইড্রোজেন সালফাইডসহ বিভিন্ন ধরনের খনিজ সমৃদ্ধ গরম পানিও বের হয় চ্যালেঞ্জার ডিপের ছিদ্রপথ দিয়ে। এগুলো প্রধান খাদ্য ব্যারোফিলিকজাতীয় ব্যাকটেরিয়ার। এসব ব্যাকটেরিয়াকেই আবার খায় শক্তিশালী অণুবীক্ষণ যন্ত্র দিয়ে দেখতে হয় এমন কতগুলো ছোট ছোট জীব। এদের খেয়ে বেঁচে থাকে মাছেরা। এভাবেই সাগরতলের এত গভীরেও জীবনের চক্র কিন্তু ঠিকই চলতে থাকে, যেমনটি চলে সাগরের ওপর। অতি ক্ষুদ্র কিছু ব্যাকটেরিয়ারও দেখা মেলে মারিয়ানা খাদে। সাধারণত সমুদ্রতলের গভীরে মৃত প্রাণীর কঙ্কাল, খোলস জমা পড়তে থাকে। মারিয়ানার তলও আলাদা নয়। এখানকার পানির রঙ সে জন্যই খানিকটা হলুদ।

তথ্যসূত্র
---------

1. ↑  [*স্থায়ীভাবে অকার্যকর সংযোগ*], অন্যরকম
**ফুটবল ক্লাব তামবভ** (রুশ: ФК Тамбов, এছাড়াও **এফসি তামবভ** নামে পরিচিত) হচ্ছে তামবভ ভিত্তিক একটি রুশ পেশাদার ফুটবল ক্লাব। এই ক্লাবটি বর্তমানে রাশিয়ার শীর্ষ স্তরের ফুটবল লীগ রুশ প্রিমিয়ার লীগে খেলে। এই ক্লাবটি ২০১৩ সালে প্রতিষ্ঠিত হয়েছে। এফসি তামবভ তাদের সকল হোম ম্যাচ তামবভের মর্ডোভিয়া এরিনায় খেলে থাকে; যার ধারণক্ষমতা হচ্ছে ৮,০০০। বর্তমানে এই ক্লাবের ম্যানেজারের দায়িত্ব পালন করছেন সার্গিয় পের্ভুশিন এবং সভাপতির দায়িত্ব পালন করছেন জর্জি ইয়ারৎসেভ। রুশ আক্রমণভাগের খেলোয়াড় খাসান মামতভ এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, এফসি তামবভ এপর্যন্ত ২টি শিরোপা জয়লাভ করেছে; যার মধ্যে ১টি রুশ জাতীয় ফুটবল লীগ এবং ১টি রুশ পেশাদার ফুটবল লীগ শিরোপা রয়েছে।

অর্জন
-----

**রুশ ফুটবল জাতীয় লীগ**

* **চ্যাম্পিয়ন:** ২০১৮–১৯

**রুশ পেশাদার ফুটবল লীগ**

* **চ্যাম্পিয়ন:** ২০১৫–১৬

তথ্যসূত্র
---------

1. ↑  "ফুটবল ক্লাব তামবভ"। *transfermarkt.com* (ইংরেজি ভাষায়)।
2. ↑  "ওয়ার্ল্ডফুটবল.নেটে ফুটবল ক্লাব তামবভ"। *worldfootball.net*। সংগ্রহের তারিখ ২২ মে ২০২০।

বহিঃসংযোগ
---------


উইকিমিডিয়া কমন্সে **ফুটবল ক্লাব তামবভ** সংক্রান্ত মিডিয়া রয়েছে।

* প্রাতিষ্ঠানিক ওয়েবসাইট (রুশ)

টেমপ্লেট:ফুটবল ক্লাব তামবভ
টেমপ্লেট:রুশ প্রিমিয়ার লীগ

প্রবেশদ্বার: ফুটবল
**গোলাঘাট ইঞ্জিনিয়ারিং কলেজ** ভারতের আসাম রাজ্যের গোলাঘাট জেলায় অবস্থিত আসামের ষষ্ঠ তম সরকারী প্রকৌশল কলেজ। কলেজটি ২০১৮ সালে আসাম সরকার প্রতিষ্ঠা করেছিল। ২০১২ সালের ১ই মার্চ আসামের তৎকালীন মুখ্যমন্ত্রী তরুণ গগৈ গোলাঘাট জেলার গোলাঘাট ইঞ্জিনিয়ারিং কলেজের ভিত্তিপ্রস্তর স্থাপন করেন, যা আসাম সরকার কর্তৃক আনুষ্ঠানিকভাবে প্রস্তাব করেছিল। কলেজটি ২০১৯ সালের ৫ই ফেব্রুয়ারি আসামের তৎকালীন মুখ্যমন্ত্রী সর্বানন্দ সোনোয়াল আনুষ্ঠানিকভাবে উদ্বোধন করেছিলেন।

২০১৮-১৯ শিক্ষাবর্ষ থেকে গোলাঘাট ইঞ্জিনিয়ারিং কলেজ বিটেক ডিগ্রি প্রদান শুরু করে। কলেজটি *অল ইন্ডিয়া কাউন্সিল ফর টেকনিক্যাল এডুকেশন* দ্বারা অনুমোদিত এবং আসাম বিজ্ঞান ও প্রযুক্তি বিশ্ববিদ্যালয়ের অধিভুক্ত।

বিভাগ সমূহ
----------

কলেজটিতে আসাম বিজ্ঞান ও প্রযুক্তি বিশ্ববিদ্যালয়ের অধিনে সিভিল ইঞ্জিনিয়ারিং, কেমিক্যাল ইঞ্জিনিয়ারিং এবং মেকানিক্যাল ইঞ্জিনিয়ারিংয়ে উপর চার বছরের বিটেক ডিগ্রি প্রদান করে।

| বিভাগ | সময় | আসন |
| --- | --- | --- |
| সিভিল ইঞ্জিনিয়ারিং | ৪ বছর | ৬০ |
| কেমিক্যাল ইঞ্জিনিয়ারিং | ৪ বছর | ৬০ |
| মেকানিক্যাল ইঞ্জিনিয়ারিং | ৪ বছর | ৬০ |

তথ্যসূত্র
---------

1. ↑  "Foundation stone"। সংগ্রহের তারিখ ১৯ জুন ২০১৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "Assam's Golaghat gets its 1st engineering college"। সংগ্রহের তারিখ ৮ ফেব্রুয়ারি ২০১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
মূলধন বাজেটিং নিয়ে একটি আলোচনা পত্র
**মূলধন বাজেটিং** (বা বিনিয়োগ মূল্যনির্ধারণ) (ইংরেজি: capital budgeting) হল পরিকল্পনা প্রক্রিয়া যা কিনা একটি প্রতিষ্ঠানের দীর্ঘ মেয়াদী বিনিয়োগ যেমন, নতুন যন্ত্রপাতি, প্রতিস্থাপন যন্ত্রপাতি, নতুন গাছপালা, নতুন পণ্য এবং গবেষণা উন্নয়ন প্রকল্প হিসাবে নির্ধারণ করতে ব্যবহৃত হয়। এটা প্রধান পুঁজি, বা বিনিয়োগ, ব্যয়ের জন্য বাজেট।

অনেক প্রথাগত পদ্ধতি মূলধন বাজেটিং-এ ব্যবহৃত হয়, অন্তর্ভুক্ত কৌশল যেমন

* আয়ের হিসাবরক্ষণ হার
* পরিশোধ কাল
* নিট বর্তমান মূল্য
* লাভজনকতা সূচক
* পরিশোধের অভ্যন্তরীণ হার
* সংশোধিত পরিশোধের অভ্যন্তরীণ হার
* সমতুল্য বার্ষিক বৃত্তি
* আসল বিকল্প মূল্যনির্ধারণ

একটি সম্ভাব্য প্রকল্পের এর জীবনকাল নগদ অন্তর্প্রবাহ এবং নির্গমন যাতে কিনা উৎপন্ন আয় যথেষ্ট একটি লক্ষ্য পূরণের মাত্রা নির্ধারণ মূল্যায়ন করা হয়। আদর্শভাবে, ব্যবসা সব প্রকল্পের সুযোগ এবং যে ভাগী মান উন্নত অন্বেষণ করা উচিত। যাইহোক, কারণ পুঁজির পরিমাণ কোনো নতুন প্রকল্পের জন্য দেওয়া সময়ে উপলব্ধ সীমাবদ্ধ হয়, পরিচালনার মূলধন বাজেট কৌশল যা একটি প্রকল্পের সময় প্রযোজ্য সময়কালে সবচেয়ে রিটার্ন সমর্পণ করা হবে তা নির্ধারণ করতে ব্যবহার করা প্রয়োজন।

মূলধন বাজেট জনপ্রিয় পদ্ধতি হল নিট বর্তমান মূল্য (এনপিভি), পরিশোধের অভ্যন্তরীণ হার (আইআরআর), ছাড় ক্যাশফ্লাউ (ডিসিএফ) এবং পরিশোধ কাল।

তথ্যসূত্র
---------

1. ↑  Sullivan, arthur (২০০৩)। *Economics: Principles in action*। Upper Saddle River, New Jersey 07458: Prentice Hall। পৃষ্ঠা 375। আইএসবিএন 0-13-063085-3। ২০ ডিসেম্বর ২০১৬ তারিখে মূল থেকে আর্কাইভ করা। সংগ্রহের তারিখ ১ মার্চ ২০২১।  অজানা প্যারামিটার `|coauthors=` উপেক্ষা করা হয়েছে (`|author=` ব্যবহারের পরামর্শ দেয়া হচ্ছে) (সাহায্য)

বহিঃসংযোগ
---------

* *International Good Practice: Guidance on Project Appraisal Using Discounted Cash Flow*[*স্থায়ীভাবে অকার্যকর সংযোগ*], International Federation of Accountants, June 2008, আইএসবিএন ৯৭৮-১-৯৩৪৭৭৯-৩৯-২
* Prospective Analysis: Guidelines for Forecasting Financial Statements, Ignacio Velez-Pareja, Joseph Tham, 2008
* To Plug or Not to Plug, that is the Question: No Plugs, No Circularity: A Better Way to Forecast Financial Statements, Ignacio Velez-Pareja, 2008
মানুষের মূত্রের নমুনা
**মূত্র** বা **প্রস্রাব** (ইংরেজি: Urine) 
নেফ্রন এর বিভিন্ন অংশের সক্রিয়তার ফলে দেহের পক্ষে ক্ষতিকারক অথবা অপ্রয়োজনীয় 
জৈব ও অজৈব পদার্থ দিয়ে তৈরী স্বল্প অম্লধর্মী ও সামান্য হলুদ বা বর্নহীন তরল তৈরী হয়ে ইউরেটার দিয়ে গিয়ে সাময়িকভাবে মূত্রাশয়ে সঞ্চিত হয় এবং পরে মূত্রনালী দিয়ে দেহের বাইরে নির্গত হয় তাকে মূত্র বলে।অন্যভাবে বললে নেফ্রনের গ্লোমেরুলাস হতে পরিস্রুত আল্ট্রাফিলট্রেট রেনাল টিউব্যুলের মধ্যে দিতে প্রবাহিত হওয়ার সময় কয়েক দফা শোষণ ও নিঃসরণের পর যে হালকা হলুদ বর্ণের তীব্র ঝাঁঝালো অম্লীয় গন্ধযুক্ত ও অম্লধর্মী তরল রেচন বর্জ্য মূত্রথলিতে জমা হয় তাকে মূত্র বলে।একজন সুস্থ মানুষ দৈনিক গড়ে ১.৫ লিটার মূত্র ত্যাগ করে। তবে কিছু কারণে এর পরিমাণ প্রভাবিত হয়ে থাকে।যেমন-খাদ্য তরল পদার্থের পরিমাণ বেশি থাকলে মূত্রের মাত্র বৃদ্ধি পায় ও শরীরে ঘাম বেশি হলে মূত্রের পরিমাণ কমে যায়।খাদ্য প্রকৃতিও অনেক সময় মূত্রে পরিমাণে পার্থক্য ঘটায়।লবণাক্ত খদ্য সাধারনত মূত্রের পরিমাণ বাড়ায়।বহুমূত্র (ডায়াবেটিস ),বৃক্কে প্রদাহ(নেফ্রাইটিস) প্রভৃতি রোগ প্রস্রাবের হার ও মাত্রা উভয়কে প্রভাবিত করে। কিছু দ্রব্য মূত্রের স্বাভাবিক প্রবাহের মাত্রা বাড়িয়ে দেয়।এসব দ্রব্য ডাইইউরেটিকস (diauretics) বা মূত্রবর্ধক নামে পরিচিত। পানি,লবণাক্ত পানি, চা ও কফি এ ধরনের দ্রব্য

মূত্রের বৈশিষ্ট্য
-----------------

১.পরিমানঃ প্রাপ্তবয়স্ক লোকের বৃক্কে দৈনিক ০.৫ থেকে ২.৫ লিটার মুত্র উৎপন্ন হয়।

২.বর্ণঃ মূত্রে ইউরোক্রোম নামক রঞ্জক পদার্থের কারণে এটি হলুদ বর্ণের হয়।

৩.গন্ধঃ মূত্রের গন্ধ অনেকটা ঝাঁঝালো।দুর্গন্ধযুক্ত পদার্থের ইউরিনোড (C6H8O)- এর উপস্থিতির জন্য মূত্রে এরুপ গন্ধ হয়।

৪.রাসায়নিক ধর্মঃ মুত্র সামান্য অম্লীয় ; এর pH মান ৫.০—৬.৫। কিন্তু আমিষ জাতীয় খাবার খেলে মুত্রের অম্লত্ব বেড়ে যায়। আবার ফলমূল ও শাক সবজি খেলে মুত্র ক্ষারীয় হয়। 

৫.আপেক্ষিক গুরুত্বঃ মূত্রের স্বাভাবিক আপেক্ষিক গুরুত্ব ১.০০৮—১.০৩০।

মূত্রের উপাদান
--------------

মূত্রের রাসায়নিক উপাদানের মধ্য ৯০-৯৭% জল এবং ৩-৫% কঠিন পদার্থের। কঠিন পদার্থের মধ্যে জৈব অজৈব উপাদানের রয়েছে।নিচে ছোট আকারে জৈব অজৈব উপাদানগুলো দেখানো হল।

| জৈব উপাদান | শতকরা হার | অজৈব উপাদান | শতকরা হার |
| --- | --- | --- | --- |
| ইউরিয়া | ২ | সোডিয়াম | ০.৩৫ |
| ইউরিক এসিড | ০.০৫ | পটাশিয়াম | ০.৩৫ |
| হিপপিউনিক এসিড | ০.০৫ | ক্যালসিয়াম | ০.০৩ |
| ক্রিয়েটিনিন | ০.০৭ | অ্যামোনিয়া | ০.০৪ |
| কিটোন বডিস | ০.০2 | ম্যাগনেসিয়াম | ০.০১ |
| ক্রিয়েটিন | ০.০১ | ক্লোরাইড | ০.৬০ |
|  |  | সালফেট | ০.১৮ |
|  |  | ফসফেট | ০.২৭ |

এছাড়াও মূত্রে আয়োডিন,সিসা, 
আর্সেনিক সহ অন্যান্য উপাদান পাওয়া যায়।

তথ্যসূত্র
---------

1. ↑  Dorland's Medical Dictionary আইএসবিএন ৮১-৮১৪৭-৭১২-X

জীববিজ্ঞান ২য় পত্র, একাদশ-দ্বাদশ শ্রেনী, 
লেখক গাজী আজমল ও গাজী আসমত

বহিঃসংযোগ
---------

* মূত্র কি?
* Urine formation, excretion and osmoregulation.
* Urinanalysis page
* BBC News Online – US army food... just add urine
* Urine Chemistry (www.drugs.com)
* Urine
**ফুসু** এর (মৃত্যু ২১০ খ্রিস্টপূর্বাব্দে) তিনি ছিলেন কিং বংশের প্রথম সম্রাট কিন শি হুয়াংয়ের বড় ছেলে এবং বংশের উত্তরাধিকারী ।

জীবন
----

তিনি দীর্ঘজীবন খুঁজতে গিয়ে দুই আলকেমিস্টের দ্বারা প্রতারিত হওয়ার পর, প্রথম সম্রাট রাজধানীতে ৪৬০ এরও বেশি পণ্ডিতকে জীবিত কবর দেওয়ার আদেশ দিয়েছিলেন, যদিও দ্বিতীয় শতাব্দীতে ওয়েই হংয়ের দেওয়া একটি অ্যাকাউন্ট এই ছবিতে আরও ৭০০ যোগ করেছে। ফুসু পরামর্শ দিয়েছিলেন যে, দেশটি নতুনভাবে একত্রিত হয়েছে এবং শত্রুরা এখনও শান্ত হয়নি, যারা কনফুসিয়াসকে সম্মান করে তাদের উপর এই ধরনের কঠোর ব্যবস্থা অস্থিতিশীলতার কারণ হবে। যাইহোক, তিনি তার বাবার মন পরিবর্তন করতে পারছিলেন না, এবং তার পরিবর্তে সীমান্ত পাহারার জন্য পাঠানো হয়েছিল, যেখানে মেং টিয়ান *স্থায়ীভাবে* নির্বাসনে ছিলেন।

তাছাড়া, প্রথম সম্রাটের মৃত্যুর পর, ফুসুর কনিষ্ঠ ভাই, হুহাই, ও তার দুইজন উচ্চপদস্থ কর্মকর্তা ঝাও গাও এবং লি সি -এর সাথে মিলে, হুহাইয়ের উত্তরসূরী হিসেবে তার বাবার ডিক্রি জাল করেন এবং ফুসুকে আত্মহত্যার আদেশ দেন। মেং টিয়ান সহ ফুসুর কিছু সহযোগী ডিক্রির সত্যতা নিয়ে সন্দেহ প্রকাশ করেছিল, কিন্তু ফুসু বিশ্বাস করেনি যে কেউ ডিক্রি জাল করার সাহস করবে বা ভাল কারণে, যেভাবেই হোক হত্যার আশঙ্কা ছিল এবং সে আত্মহত্যা করেছিল।[]

উত্তরাধিকার
-----------

*গ্র্যান্ড* তিহাসিকের রেকর্ড অনুসারে, ফুসুর একটি পুত্র ছিল, জিয়াং, যিনি ঝাউ গাও হুহাইকে আত্মহত্যা করতে বাধ্য করে এবং সিংহাসন দখল করে ২০৭ খ্রিস্টপূর্বাব্দে। ততক্ষণে, লি সি কে ইতোমধ্যেই ঝাও গাও বাদ দিয়ে দেন।এবং জিয়াং শীঘ্রই ঝাও গাওকে হত্যা করে।

রাজপরিবারের সাথে জিয়াং এর সম্পর্ক আসলে কী তা নিয়ে কোনও সত্যতা নেই। কিছু পণ্ডিত (তাদের মধ্যে অধ্যাপক ওয়াং লিকুন ) উল্লেখ করেছিলেন যে ফুসুর পুত্র ঝাও গাওয়ের মৃত্যুর চক্রান্তের জন্য এটি খুব ছোট কারন হতে পারে, যেহেতু জিয়াং এর দুই ছেলেও এই চক্রান্তে জড়িত ছিল, তার যথেষ্ট বয়স হওয়া উচিত ছিল। কিন শি হুয়াং মাত্র ৪৯ বছর বেঁচে ছিলেন। ফুসু হয়তোবা আর মাত্র ৩০ বছর এই দুনিয়ায় বাস করতেন ।

তিনি কখনও কখনও চীনা এবং তাওবাদী মন্দিরে দরজা দেবতা হিসাবে উপস্থিত হন, সাধারণত মেং তিয়ানের সাথে যুক্ত হন।

প্রতিনিধিত্বগুলি
----------------

ফুসু অ্যাকশন রোল-প্লেয়িং গেম *প্রিন্স অব কিন* -এ নায়ক হিসেবে আবির্ভূত হন। ফুসুর গেমটিতে, প্লটটির এমনভাবে পরিবর্তন করা হয়েছে যে ফুসু আত্মহত্যা করেননি যেমনটি তার ইতিহাসে হওয়ার কথা ছিল। গেমটি একজন খেলোয়াড়কে অন্বেষণ করতে দেয় যে ফুসু মারা না গেলে কী করতে পারত।

ফুসু চীনা অ্যানিমেটেড সিরিজ *দ্য লিজেন্ড অব কিনেও উপস্থিত হয়।*

ফুসু ইউজি ফস্টারের ছোট গল্প "মর্ত্য মাটি, স্টোন হার্ট" এর একটি বিশিষ্ট চরিত্র।

মাঙ্গা সিরিজ *কিংডমে*, তাকে ইং ঝেংয়ের সন্তান হিসাবে চিহ্নিত করা হয়েছে, কিন্তু নাম প্রকাশ করা হয়নি।

তথ্যসূত্র
---------

1. ↑  (於是使御史悉案问诸生，诸生传相告引，乃自除犯禁者四百六十馀人，皆阬之咸阳，使天下知之，以惩後。益发谪徙边。始皇长子扶苏谏曰：「天下初定，远方黔首未集，诸生皆诵法孔子，今上皆重法绳之，臣恐天下不安。唯上察之。」) *Shiji* vol. 6.
2. ↑  Sima Qian. Dawson, Raymond Stanley. Brashier, K. E. [2007] (2007). The First Emperor: Selections from the Historical Records. Oxford University Press. আইএসবিএন ০-১৯-৯২২৬৩৪-২, আইএসবিএন ৯৭৮-০-১৯-৯২২৬৩৪-৪. pg 15 - 20, pg 82, pg 99.

### পাদটীকা

* সিমা, কিয়ান । *গ্র্যান্ড* *তিহাসিকের* রেকর্ড (শিজি)।

|  |
| --- |
| ফুসু  **ইং হাউস** **মৃত্যু:** ২১০ খ্রিস্টপূর্বাব্দ |
| সম্মানজনক পদবীসমূহ
 |
| পূর্বসূরী{{{before}}} | **চীনের ক্রাউন প্রিন্স** | **শূন্য**Title next held by **লিউ ইং** |

|  |  |
| --- | --- |
| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন | 
* ভিআইএএফ
	+ ১
* ওয়ার্ল্ডক্যাট

 |
**রবার্ট উইলিয়াম বব বারবার** (ইংরেজি: Bob Barber; জন্ম: ২৬ সেপ্টেম্বর, ১৯৩৫) ম্যানচেস্টারের উইদিংটন এলাকায় জন্মগ্রহণকারী বিখ্যাত ও সাবেক ইংরেজ ক্রিকেট তারকা। ইংল্যান্ড ক্রিকেট দলের অন্যতম সদস্য ছিলেন তিনি। ১৯৫৪ থেকে ১৯৬৯ সময়কালে ঘরোয়া প্রথম-শ্রেণীর ইংরেজ কাউন্টি ক্রিকেটে কেমব্রিজ বিশ্ববিদ্যালয়, ল্যাঙ্কাশায়ার ও ওয়ারউইকশায়ারের প্রতিনিধিত্ব করেছেন। দলে তিনি মূলতঃ বামহাতি ব্যাটসম্যান হিসেবে খেলতেন। এছাড়াও লেগ ব্রেক ও গুগলি বোলিংয়ে পারদর্শিতা দেখিয়েছেন **বব বারবার**।

প্রথম-শ্রেণীর ক্রিকেটে অংশগ্রহণ
-------------------------------

রুথিন স্কুলে অধ্যয়নরত অবস্থায় অসাধারণ ক্ষুদে ক্রিকেটারের মর্যাদা লাভ করেছেন। ১৯৫৫ সালে কেমব্রিজ বিশ্ববিদ্যালয়ের পক্ষে প্রথম খেলতে নামেন। তবে, শুরুতে তাকে বেশ হোচট খেতে হয়েছিল। ১৯৫৯ সালে প্রথমবারের মতো সহস্রাধিক রান তুলতে সক্ষম হন। এরপর তাকে ল্যাঙ্কাশায়ারের অধিনায়কের দায়িত্বভার অর্পণ করা হয়েছিল।

কমিটির হস্তক্ষেপ ও আয়োজক দলের দর্শকদের উত্যক্ততার কারণে বারবার তার সেরা খেলা উপহার দিতে পারছিলেন না। বিশেষ করে টেস্টে অংশগ্রহণকারী লেগ স্পিনার টমি গ্রীনহাউ এবং গ্রীভস ও বুথের ন্যায় অল-রাউন্ডারের কারণে লেগ স্পিনার হতে পারেননি। এরফলে, দলে অন্তর্ভূক্তিতে তাকে বেশ কঠিন পরিস্থিতির মুখোমুখি হতে হয়। ১৯৬২ সালে জো ব্ল্যাকলেজের স্থলাভিষিক্ত হন তিনি।

ওয়ারউইকশায়ারে যোগদানের পর বারবার তার প্রিয় শটগুলো খেলতে থাকেন ও ইংল্যান্ডের পক্ষে নিয়মিতভাবে উদ্বোধনী ব্যাটসম্যান হিসেবে খেলেন।

টেস্ট ক্রিকেট
-------------

সমগ্র খেলোয়াড়ী জীবনে ইংল্যান্ড দলের পক্ষে ২৮ টেস্টে অংশগ্রহণ করেছেন বব বারবার।
১৯৬৫-৬৬ মৌসুমের অ্যাশেজ সিরিজে ব্যক্তিগত সেরা ইনিংসটি উপহার দেন। সিডনিতে অনুষ্ঠিত সফরকারী ইংল্যান্ডের বিপক্ষে সিরিজের তৃতীয় টেস্টে সিডনি ক্রিকেট গ্রাউন্ডে খেলোয়াড়ী জীবনের একমাত্র সেঞ্চুরিটি করেন। ২৫৫ বলে ১৮৫ রান তুলেন তিনি। এ সময় প্রথম উইকেট জুটিতে জিওফ বয়কটের সাথে ২৩৪ রানের জুটি গড়েন। অদ্যাবধি অ্যাশেজ টেস্টের উদ্বোধনী দিনে যে-কোন ইংরেজ ক্রিকেটারের সর্বোচ্চ রানরূপে স্বীকৃত।

১৯৬৭ সালে উইজডেন কর্তৃক অন্যতম বর্ষসেরা ক্রিকেটার হিসেবে মনোনীত হন।

অবসর
----

১৯৬৯ সালে কাউন্টি ক্রিকেট থেকে অবসরের ঘোষণা করেন বব বারবার। তবে, ১৯৭১ সাল পর্যন্ত জন প্লেয়ার লীগে অংশ নেন। জিলেট কাপের শুরুর দিকে দক্ষতা দেখাতে শুরু করলেও ৪০-ওভারের খেলায় খুব কমই সাড়া জাগাতে পেরেছেন। অবসরকালীন ব্যবসায়ে মনোনিবেশ ঘটান ও সুইজারল্যান্ডে বসবাস করতে থাকেন।

তথ্যসূত্র
---------

1. ↑  Bateman, Colin (১৯৯৩)। *If The Cap Fits*। Tony Williams Publications। পৃষ্ঠা 17। আইএসবিএন 1-869833-21-X।
2. ↑  WISDEN 1960-2

আরও পড়ুন
---------

* *Wisden*. Editions for 1961, 62 and 63
* *Playfair Cricket Monthly* 1965

বহিঃসংযোগ
---------

* ইএসপিএনক্রিকইনফোতে বব বারবার উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে বব বারবার  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)

| * দে
* স
১৯৬৭ উইজডেন বর্ষসেরা ক্রিকেটার |
| --- |
| 
* বব বারবার
* ব্যাসিল ডি’অলিভেইরা
* কলিন মিলবার্ন
* জন মারে
* সেম্যুর নার্স

 |  |

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* মার্কিন যুক্তরাষ্ট্র

 |
**লিডিয়া আইন্সওয়ার্থ** একজন সুরকার, প্রযোজক এবং গায়িকা যিনি টরন্টো, অন্টারিও, কানাডা ভিত্তিক সংগীত রচনা করে থাকেন।  তিনি *রাইট অফ রিয়েল* এবং *ডার্লিং অফ দ্য অ্যাফার্ল্লো* নামে দুটি অ্যালবাম প্রকাশ করেছেন যা জুনো মনোনীত হয়।  তার তৃতীয় অ্যালবাম *ফ্যান্টম ফরেস্ট ২০১৯* সালের মে মাসের প্রথম দিকে মুক্তি পাবে।

প্রাথমিক জীবন এবং শিক্ষা
------------------------

আইনসওয়ার্থ এর পিতা ছিলেন একজন গায়ক ও গান লেখক এবং তার মা ছিলেন একজন সেট ডিজাইনার। আইনসওয়ার্থ টরন্টোতে জন্মগ্রহণ করেন।  তিনি ১০ বছর বয়সে সেলো শিখতে শুরু করেন এবং কিশোর বয়সে আর্টোকিকোক স্কুল অফ দ্য আর্টসে যোগ দেন। তিনি ম্যাকগিল বিশ্ববিদ্যালয়ে সঙ্গীত রচনায় স্নাতক ডিগ্রী সম্পন্ন করেন এবং ২০০৮ সালে কানাডা কাউন্সিল ফর দ্য আর্টস- এর একটি উজ্জ্বল শিল্পী হিসেবে নাম করেন। এরপর নিউইয়র্ক ইউনিভার্সিটির অনুদানে সঙ্গীত রচনায় মাস্টার্স ডিগ্রী সম্পন্ন করতে তিনি নিউইয়র্ক সিটিতে চলে যান।

পেশা
----

ম্যাকগিল ইউনিভার্সিটিতে থাকাকালে আইসওয়ার্থ কিছু ছায়াছবি রচনা শুরু করেন এবং ২০১১ সালে তিনি ম্যাথিউ লেসনার পরিচালিত *দ্য উডস* চলচ্চিত্রের স্কোরটি রচনা করেন। তিনি তার নিউ ইয়র্ক অ্যাপার্টমেন্টে প্রথম অ্যালবাম, *রাইট অফ রিয়েল* রেকর্ডিং শুরু করেন, এবং পরে টরন্টোতে অ্যালবামটি সম্পন্ন করেন। ২০০৪ সালের সেপ্টেম্বরে অ্যালবামটি মন্ট্রিল ভিত্তিক স্বাধীন লেবেল আরবুতাস রেকর্ডস দ্বারা প্রকাশিত হয়েছিল।  ২০১৫ সালে এটি ইলেক্ট্রনিক অ্যালবাম অফ ইয়ারের জুনো অ্যাওয়ার্ডের জন্য মনোনীত ছিল।  ২০১৬ সালে, সিবিসি মিউজিকের ৬জন বিশিষ্ট কানাডীয় মহিলা প্রযোজকদের তালিকায় তাকে রাখা হয়েছিল।

২০১৭ সালে আইসওয়ার্থ "আফটারগ্লো" নামে একটি ভিডিও প্রকাশ করেন।  এবং তার দ্বিতীয় অ্যালবাম,"*ডার্লিং অফ আফটারগ্লো",* একই বছরের মার্চ মাসে মুক্তি পায়।

ডিস্কের
-------

* ২০১৪ - *রিয়েল থেকে অধিকার*
* ২০১৭ - *দ্য দ্য দ্য দ্য আগ্র্লগল*
* ২০১৯ - *ফ্যান্টম বন*

তথ্যসূত্র
---------

1. ↑  "Lydia Ainsworth Darling of the Afterglow". *Pitchfork*, by Rachel Hahn, April 15 2017
2. ↑  "Somewhere between serenity and terror lies the work of Canadian pop experimentalist Lydia Ainsworth."। Pitchfork। সংগ্রহের তারিখ ১৫ ফেব্রুয়ারি ২০১৭।
3. ↑  "Discover the Epic, Orchestral Pop of Lydia Ainsworth"। Fader। সংগ্রহের তারিখ ১৫ ফেব্রুয়ারি ২০১৭।
4. ↑  "T.O. native's debut weaves together classical and electronic"। TorontoNow। ১৫ ফেব্রুয়ারি ২০১৭ তারিখে মূল থেকে আর্কাইভ করা। সংগ্রহের তারিখ ১৫ ফেব্রুয়ারি ২০১৭।
5. ↑  "Lydia Ainsworth Right From Real". *Exclaim!*, By Michael Rancic, Sep 26, 2014
6. ↑  "6 Canadian female producers you need to know"। CBC Music। সংগ্রহের তারিখ ১৫ ফেব্রুয়ারি ২০১৭।
7. ↑  "Lydia Ainsworth Bathes In The "Afterglow" Of Her Mystical New Video"। Fader। সংগ্রহের তারিখ ১৫ ফেব্রুয়ারি ২০১৭।
8. ↑  "Lydia Ainsworth Darling of the Afterglow". *AllMusic* Review by Marcy Donelson
9. ↑  "MUSIC: LYDIA AINSWORTH"। Grey Magazine। ১৫ ফেব্রুয়ারি ২০১৭ তারিখে মূল থেকে আর্কাইভ করা। সংগ্রহের তারিখ ১৫ ফেব্রুয়ারি ২০১৭।
10. ↑  "2015 Juno nominees announced"। Exclaim!। সংগ্রহের তারিখ ১৫ ফেব্রুয়ারি ২০১৭।
11. ↑  "Lydia Ainsworth gives weirdness a warm welcome". *The Line of Best Fit*, Chris Taylor / 27 March 2017

বহিঃসংযোগ
---------

* লিডিয়া আইন্সওয়ার্থ এর ওয়েবসাইট
* Arbutus রেকর্ডস লিডিয়া Ainsworth
**খাণ্ডোয়া জেলা** হল ভারতের মধ্যপ্রদেশ রাজ্যের একটি জেলা। খাণ্ডোয়া শহরটির জেলা সদর। জেলাটি ইন্দোরের বিভাগের অন্তর্গত। ২০১১ সালের ভারতীয় জনগণনা অনুসারে খাণ্ডোয়া জেলার মোট জনসংখ্যা ছিল ১,৩১০,০৬১ জন এবং আয়তনে ৬,২০৬ বর্গ কিলোমিটার। জেলার অন্যান্য উল্লেখযোগ্য শহরগুলি হল - মুন্দী, হারসুদ, পান্ডনা এবং ওংকারেশ্বর।

ভূগোল
-----

খাণ্ডোয়া জেলাটির আয়তন ৬,২০৬ বর্গ কিলোমিটার এবং ২০১১ ভারতের জনগণনা অনুসারে জনসংখ্যা ১,৩১০,০৬১। খাণ্ডোয়া জেলা নিমার অঞ্চলে অবস্থিত, এর মধ্যে রয়েছে নর্মদা নদীর নিম্ন উপত্যকা, খেরখালী নদী, ছোটি তওয়া নদী এবং শিব নদী। নর্মদা জেলার উত্তর সীমান্ত এবং সাতপুরা পর্বতশ্রেণী জেলার দক্ষিণ সীমানা গঠন করে। পূর্ব থেকে পশ্চিমে তাপ্তি নদী বয়ে চলে। উত্তরের খাণ্ডোয়া জেলাকে বুরহানপুর জেলার থেকে বিভক্ত করে সাতপুরা পর্বতশ্রেণী এবং এটি নর্মদা নদী উপত্যকা এবং তাপ্তি নদীর উপত্যকাও বিভক্ত করে। যে পথটি সাতপুরা পর্বতশ্রেণী গুলির সাথে বুরহানপুর এবং খাণ্ডোয়া সংযোগ করে সেটি অন্যতম প্রধান পথ যা আসিরগড় দুর্গের সাথে উত্তর ও দক্ষিণ ভারতের সাথে সংযোগ স্থাপন করে এবং এই পথটি "দাক্ষিণাত্যের চাবি" হিসাবে পরিচিত। পূর্বে বেতুল এবং হার্ডা জেলা, উত্তরে দেওয়াস জেলা এবং পশ্চিমে খারগোন জেলা অবস্থিত।

অর্থনীতি
--------

২০০৬ সালে পঞ্চয়েত রাজ মন্ত্রণালয় খাণ্ডোয়াকে দেশের ২৫০টি পিছিয়ে পড়া জেলার (মোট ৬৪০টির মধ্যে) একটি হিসাবে চিহ্নিত করেছে। এটি মধ্য প্রদেশের ২৪টি জেলার মধ্যে একটি যা বর্তমানে ব্যাকওয়ার্ড রিজিন্স গ্রান্ট ফান্ড প্রোগ্রামের তহবিলের কর্মসূচির (বিআরজিএফ) তহবিল থেকে অনুদান পেয়ে থাকে।

জনসংখ্যার উপাত্ত
----------------

### জনসংখ্যা

২০১১ সালের ভারতীয় জনগণনা অনুসারে খাণ্ডোয়া জেলার মোট জনসংখ্যা ছিল ১,৩১০,০৬১ জন। জনসংখ্যার হিসাবে জেলাটি ভারতে ৩৭৪তম স্থানে রয়েছে (মোট ৬৪০টির এর মধ্যে)। জেলার জনসংখ্যার ঘনত্ব প্রতি বর্গকিলোমিটারে ১৭৮ জন লোক বসবাস করে (প্রতি বর্গমাইলে ৪৬০ জন)  ২০০১-২০১১ এর দশকে খাণ্ডোয়া জেলার জনসংখ্যা বৃদ্ধির হার ছিল ২১.৪৪% শতাংশ। লিঙ্গ অনুপাত প্রতি ১০০০ জন পুরুষের বিপরীতে ৯৪৪ জন নারী রয়েছে। সাক্ষরতার হার ৬৭.৫৩%।

### ভাষাসমূহ

২০১১ সালের ভারতীয় জনগণনার সময় খাণ্ডোয়া জেলার ৭৬.৬৬% জনগণ হিন্দি, ৯.৭১% করকু, ৬.০৮% ভিলি, ৩.২০% উর্দু, ১.২৪ গণ্ডি, ১.০৫% মারাঠি, ০.৫২% সিন্ধি এবং ০.৪৩% গুজরাটি ভাষাকে তাদের প্রথম ভাষা হিসাবে ব্যবহার করে থাকে।

মূল ভাষাগুলির মধ্যে নিমাদি, ভিল ভাষায় প্রায় ৬৪,০০০ সদস্য দ্বারা কথিত এবং এটি দেবনাগরী লিপিতে লেখা হয়েছে।

তথ্যসূত্র
---------

1. 1 2  Ministry of Panchayati Raj (সেপ্টেম্বর ৮, ২০০৯)। "A Note on the Backward Regions Grant Fund Programme" (পিডিএফ)। National Institute of Rural Development। এপ্রিল ৫, ২০১২ তারিখে মূল (পিডিএফ) থেকে আর্কাইভ করা। সংগ্রহের তারিখ সেপ্টেম্বর ২৭, ২০১১।
2. 1 2 3 4 5 6  "District Census 2011"। Census2011.co.in। ২০১১। সংগ্রহের তারিখ ৫ নভেম্বর ২০১৭।
3. ↑  2011 Census of India, Population By Mother Tongue
4. ↑  M. Paul Lewis, সম্পাদক (২০০৯)। "Bareli, Rathwi: A language of India"। *Ethnologue: Languages of the World* (16th সংস্করণ)। Dallas, Texas: SIL International। সংগ্রহের তারিখ ২০১১-০৯-২৮। [*স্থায়ীভাবে অকার্যকর সংযোগ*]
**মারা বা লাখের** উত্তর পূর্ব ভারতের মিজোরাম রাজ্যের দক্ষিণাংশ ও মিয়ানমারে প্রচলিত কুকি-চিন ভাষাপরিবারের অন্তর্গত একটি উপজাতি ভাষা৷ মারা জনগোষ্ঠীর লোক এই ভাষাতে কথা বলেন৷

ভাষাটি চিনা-তিব্বতি ভাষাপরিবারের একটি ভাষা৷ দক্ষিণ মিজোরামের স্বশাসিত মারা ক্ষেত্রীয় পরিষদ এই ভাষাটিকে বিদ্যালাভের মাধ্যম হিসাবে বেছে নিয়েছে৷ সংশ্লিষ্ট পাঠ্যপর্ষদে সপ্তম শ্রেণী অবধি মারা ভাষা শেখা ও ব্যবহার করা বাধ্যতামূলক৷

বিস্তৃতি
--------

দক্ষিণ মিজোরামের পূর্বতন ছিম্তুইপুই জেলার ৬০ টি গ্রামে মারা জনগোষ্ঠীর মানুষ এই ভাষাতে কথা বলেন৷ মারা ভাষাটি মিজোরাম ছাড়াও মায়ানমার রাষ্ট্রের চিন রাজ্যে প্রায় ৩০,০০০ লোকের ভাষা এটি৷

সমগ্র ভারতে ৪২৪২৫ জন মারাভাষীর জনবিন্যাস নিম্নরূপ-

সাইহা জেলা - ৪০৮১৪ জন

মিজোরামের অন্যান্য জেলাতে - ১০৬২ জন

ভারতের অন্যান্য রাজ্যে - ৫৪৯ জন

উপভাষাসমূহ
----------

মারা ভাষার অঞ্চল ও দেশভেদে বিভিন্ন উপভাষা রয়েছে যেমন - ত্লোসিয়া, হঠাই, জিহ্নো, সিজো, জোফেই, হেইমা, লিয়ালাই৷

এই উপভাষাগুলির মধ্যে ভারতে তথা সমগ্র মারা জনগোষ্ঠী|মারা জনগোষ্ঠীর লোক ত্লোসিয়াকে প্রমিত মারা ভাষার উপমা দিয়ে থাকেন৷

অক্ষরবিধি
---------

**মারা ভাষা** লাতিন বর্ণমালাতে লেখা হলেও কিছু একক বৈশিষ্ট বিদ্যমান৷ এটি ইংরাজী ভাষার মতোই ছোটা ও বড়ো হাতের অক্ষর ব্যবহার করে লেখা হয়৷ অক্ষরমালা ও তার বাংলা উচ্চারণ অনুবাদ নিম্নরূপ -

A(আ), AW(অ্য), Y(য়), B(ব), CH(চ়), D(ড), E(এ), F(ফ়), H(হ), I(ই), K(ক), L(ল), M(ম), N(ন), NG(ঙ), O(ও), Ô(অ), P(ফ), R(র), S(স), T(ট), U(উ), V(ভ়), Z(জ়)

ছোটো হাতের অক্ষরগুলিও অনুরূপ ও লাতিন বর্ণমালাসদৃৃশ৷

তথ্যসূত্র
---------

1. ↑  *এথ্‌নোলগে* মারা ভাষা (১৮তম সংস্করণ, ২০১৫)
2. ↑  হ্যামারস্ট্রোম, হারাল্ড; ফোরকেল, রবার্ট; হাস্পেলম্যাথ, মার্টিন, সম্পাদকগণ (২০১৭)। "মারা চীন"। *গ্লোটোলগ ৩.০* (ইংরেজি ভাষায়)। জেনা, জার্মানি: মানব ইতিহাস বিজ্ঞানের জন্য ম্যাক্স প্লাংক ইনস্টিটিউট।
3. ↑
**খাদিম হুসেন রাজা** একজন পাকিস্তানি মেজর জেনারেল। ১৯৭১ সালে খাদিম রাজা তৎকালীন পূর্ব পাকিস্তানের ১৪তম ডিভিশনের দায়িত্বে ছিলেন। তার লেখা *এ স্ট্রেঞ্জার ইন মাই ওন কান্ট্রি: ইস্ট পাকিস্তান, ১৯৬৯-১৯৭১* শীর্ষক বইয়ে পাকিস্তানের লে. জেনারেল আমির আবদুল্লাহ খান নিয়াজী মুক্তিযুদ্ধের সময় পাকিস্তানের সেনাসদস্যদের বাঙালি নারীদের ওপর লেলিয়ে দেওয়ার হুমকি দিয়েছিলেন এবং বাঙালি জাতিগোষ্ঠী পরিবর্তিত হয়ে নতুন জাতিগোষ্ঠী সৃষ্টি না হওয়া পর্যন্ত বাঙালি নারীদের ওপর সেনাদের নির্যাতন চালিয়ে যাওয়ার হুমকি দিয়েছিলেন তার বর্ণনা আছে।

এ স্ট্রেঞ্জার ইন মাই ওন কান্ট্রি: ইস্ট পাকিস্তান, ১৯৬৯-১৯৭১
-----------------------------------------------------------

খাদিমের লেখা এ বিষয়গুলো সত্য ঘটনা বলেই সম্ভবত তিনি তার মৃত্যুর পর তা বই আকারে প্রকাশ করতে বলেছিলেন। পাকিস্তানের দৈনিক দি এক্সপ্রেস ট্রিবিউন ৮ জুলাই ওই বই নিয়ে একটি প্রতিবেদন প্রকাশ করে। ৭ জুলাই অক্সফোর্ড ইউনিভার্সিটি প্রেস বইটি প্রকাশ করে।

মেজর জেনারেল খাদিম হুসেন রাজা বইটিতে মুক্তিযুদ্ধে পাক সেনাদের নির্মম অত্যাচারের শুধু সবিস্তার চাক্ষুষ বিবরণই নয়, সে সময় পূর্ব পাকিস্তানের কোন জেলায় কোন কোন কর্মকর্তা গণহত্যায় নেতৃত্ব দিয়েছিলেন, তারও স্বীকারোক্তি রয়েছে।

খাদিম হুসেন রাজা পূর্ব পাকিস্তানের কমান্ডার জেনারেল টিক্কা খান প্রসঙ্গে উল্লেখ করেছেন, ইসলামাবাদের বিরুদ্ধে ‘বিদ্রোহ ঘোষণার জন্য’ শেখ মুজিবুর রহমানকে সর্বসমক্ষে ফাঁসিতে ঝোলাতে চেয়েছিলেন টিক্কা। বন্ধু মেজর জেনারেল রহিম খানের অত্যাচারের কথাও বর্ণনা করেছেন তিনি। রাজা লিখেছেন, "বন্ধু হলেও রহিম সুযোগ পেলেই আমাকে ভর্ৎসনা করতো। তার বক্তব্য ছিল, পূর্ব পাকিস্তানের মানুষেরা একেবারেই কাপুরুষ। অনেক আগেই তাদের শায়েস্তা করা উচিত ছিল।

জেনারেল নিয়াজি পূর্ব পাকিস্তানের নারীদের ওপর ঝাঁপিয়ে পড়তে খান সেনাদের নির্দেশ দিয়েছিলেন বলেও উল্লেখ আছে। নির্দেশ অমান্য করায় কোমরবন্ধ থেকে পিস্তল বের করে এক বাঙালি কর্মকর্তাকে গুলি করেছিলেন নিয়াজি। বইয়ে উল্লেখ রয়েছে, যুদ্ধের শেষ দিকে ঢাকায় ৯০ হাজার পাক সেনাসহ ভারতের ইস্টার্ন কম্যান্ডের প্রধান মেজর জেনারেল জে এফ আর জ্যাকবের কাছে আত্মসমর্পণের কিছু দিন আগে নিয়াজি লেখকের কাছে তার পূর্ব পাকিস্তানের বান্ধবীদের ফোন নম্বর চেয়েছিলেন।

বইটি পাকিস্তানে প্রকাশিত হওয়ার পর অস্বস্তির মধ্যে পড়েছে ইসলামাবাদ। এ অবস্থায় সরকার বইটি বাজার থেকে প্রত্যাহার করে নেওয়ার প্রচেষ্টা চালাচ্ছে। এ ছাড়া বইটি নিষিদ্ধ করার জন্য পাকিস্তান সেনাবাহিনীর পক্ষ থেকে প্রেসিডেন্ট আসিফ আলী জারদারি সরকারের উপর চাপ প্রয়োগ করা হচ্ছে বলেও প্রতিবেদনে দাবি করা হয়।

তথ্যসূত্র
---------

1. 1 2 3  *নারীদের ওপর সেনা লেলিয়ে দেওয়ার হুমকি দেন নিয়াজি[*স্থায়ীভাবে অকার্যকর সংযোগ*]*,প্রথম আলো ডেস্ক, দৈনিক প্রথম আলো। ঢাকা থেকে প্রকাশের তারিখ: ১৫-০৭-২০১২ খ্রিস্টাব্দ।
2. 1 2 3 4  *‘বঙ্গবন্ধুকে ফাঁসিতে ঝোলাতে চেয়েছিলেন টিক্কা’  ওয়েব্যাক মেশিনে আর্কাইভকৃত ১৭ জুলাই ২০১২ তারিখে*, বিডিনিউজ টোয়েন্টিফোর ডটকম। ঢাকা থেকে প্রকাশের তারিখ: ১৪-০৭-২০১২ খ্রিস্টাব্দ।
3. 1 2 3 4  *পাক সেনার বইয়ে মুক্তিযুদ্ধে নির্যাতনের স্বীকারোক্তি[*স্থায়ীভাবে অকার্যকর সংযোগ*]*, রক্তিম দাশ, ব্যুরো চিফ, কলকাতা, বাংলানিউজটোয়েন্টিফোর.কম। প্রকাশের তারিখ: ১৪-০৭-২০১২ খ্রিস্টাব্দ।
এইভাবে **সম্পদ কর** অর্থনৈতিক প্রবৃদ্ধিকে প্রভাবিত করতে পারে
**সম্পদ কর** (ইংরেজিতে wealth tax, capital tax বা equity tax) কোনও ব্যক্তি বা প্রতিষ্ঠানের (কোনও সত্তার) অধিকারে থাকা সম্পদের উপরে প্রযুক্ত করকে বোঝায়। এর মধ্যে ব্যক্তিগত সম্পদ, যেমন নগদ অর্থ, ব্যাংকে গচ্ছিত অর্থ, স্থাবর সম্পত্তি, বীমা পরিকল্পনা ও অবসর বৃত্তি পরিকল্পনাতে বিদ্যমান সম্পদ, কর্পোরেশন নয় এমন ব্যবসা কারবারের মালিকানা, আর্থিক লগ্নিপত্র এবং ব্যক্তিগত তহবিল, ইত্যাদি অন্তর্ভুক্ত থাকতে পারে। সাধারণত দায়গুলিকে (মূলত বন্ধক ও অন্যান্য ঋণ) একজন ব্যক্তির সম্পদের গণনা থেকে বাদ দেওয়া হয়। সেজন্য অনেক সময় সম্পদ করকে **নিট সম্পদ কর** নামেও ডাকা হয়। সম্পদ কর পরিকল্পনাগুলিকে বিশ্বের বহু দেশে প্রয়োগ করা হয়েছে এবং এগুলির উদ্দেশ্য ব্যক্তির হাতে সম্পদের পুঞ্জীভবন হ্রাস করা।

তথ্যসূত্র
---------

1. 1 2  Edward N. Wolff, "Time for a Wealth Tax?", *Boston Review*, Feb–Mar 1996 (recommending a net wealth tax for the US of 0.05% for the first $100,000 in assets to 0.3% for assets over $1,000,000  ওয়েব্যাক মেশিনে আর্কাইভকৃত ১২ মে ২০০৮ তারিখে

আরও দেখুন
---------

* আয়কর
লেখচিত্রটির নিচের অংশে দেখা যাচ্ছে যে, একটি সরল রেখার সাথে কিছু সমোন্নতি রেখা সর্বাধিক মানযুক্ত স্থান দিয়ে গমন করেছে। উপরের বক্ররেখাটি উক্ত সরল রেখাটির মান প্রকাশ করছে।
একটি ত্রি-মাত্রিক ভূপৃষ্ঠ, যার সমোন্নতি লেখচিত্র নিচে অংকিত।
উপরের চিত্রে একটি ত্রি-মাত্রিক ভূপৃষ্ঠের দ্বি-মাত্রিক সমোন্নতি লেখচিত্র দেখানো হলো।
**সমোন্নতি রেখা** (**আইসোলাইন**, **আইসোপ্লিথ**, বা, **ইসারিদম** নামেও পরিচিত) হলো দুটি চলকের এমন একটি সম্পর্কে গঠিত একটি বক্ররেখা যার একটি সুনির্দিষ্ট ধ্রুব মান থাকে, যার ফলে বক্ররেখাটি একই মানের বিন্দুগুলোকে সংযোজন করে। আরও সাধারণভাবে বললে, দুটি চলক দ্বারা গঠিত একটি সম্পর্কের সমোন্নতি রেখা হলো একই নির্দিষ্ট মান আছে এমন কয়েকটি বিন্দুর সংযোজনকারী বক্ররেখা।

মানচিত্রাঙ্কনবিদ্যায় সমোন্নতি রেখা (প্রায়শই যেটিকে "সমোন্নতি" নামে ডাকা হয়) একটি নির্দিষ্ট তলের প্রেক্ষিতে, যেমনঃ গড় সমুদ্র সমতলের, সমান ভূ-উন্নতি (উচ্চতা) নির্দেশক বিন্দুগুলোকে যুক্ত করে। সমোন্নতি মানচিত্র হলো এমন যা সমোন্নতি রেখা দ্বারা চিত্রিত হয়, উদাহরণস্বরূপ, ভূসংস্থানিক মানচিত্র, যাতে উপত্যকা এবং পাহাড় ও ঢালের খাড়া বা ঋজুতা দেখানো হয়। সমোন্নতি মানচিত্রে প্রদত্ত সমোন্নতি ব্যবধান হলো ধারাবাহিক ভাবে অবস্থান করা সমোন্নতি রেখাগুলোর মধ্যকার উচ্চতার পার্থক্য।

আরও দেখুন
---------

* বিশ্ব মানচিত্র

তথ্যসূত্র
---------

1. ↑  Courant, Richard; Robbins, Herbert; Stewart, Ian (১৯৯৬)। "What Is Mathematics?: An Elementary Approach to Ideas and Methods"। New York: Oxford University Press। পৃষ্ঠা ৩৪৪।
2. 1 2  Hughes-Hallett, Deborah; McCallum, William G.; Gleason, Andrew M. (২০১৩)। *Calculus : Single and Multivariable* (৬ সংস্করণ)। John wiley। আইএসবিএন 978-0470-88861-2।
3. ↑  "contour line"। Merriam Webster। সংগ্রহের তারিখ ২৯ জুলাই ২০২১।
4. ↑  "contour map"। Merriam Webster। সংগ্রহের তারিখ ২৯ জুলাই ২০২১।
5. ↑  Tracy, John C. (১৯০৭)। *Plane Surveying; A Text-Book and Pocket Manual*। New York: J. Wiley & Sons। পৃষ্ঠা ৩৩৭।

বহিঃসংযোগ
---------


উইকিমিডিয়া কমন্সে **সমোন্নতি রেখা** সংক্রান্ত মিডিয়া রয়েছে।

* *Forthright's Phrontistery*

|  |  |
| --- | --- |
| কর্তৃপক্ষ নিয়ন্ত্রণ: জাতীয় গ্রন্থাগার উইকিউপাত্তে এটি সম্পাদনা করুন | 
* জার্মানি
* ইসরায়েল
* মার্কিন যুক্তরাষ্ট্র

 |
নেপালের দ্বিকক্ষবিশিষ্ট আইনসভার উচ্চকক্ষ হল রাষ্ট্রীয় সভা। এই কক্ষে মোট সদস্য সংখ্যা হল ৫৯। নেপালের ৭টি রাজ্য থেকে ৮ জন করে সদস্য নির্বাচন করা হয়। অবশিষ্ঠ ৩ জন রাষ্ট্রপতি সরকারের উপদেশে বেছে নেন।

নির্বাচিত সদস্যদের কাজের মেয়াদ হয় ৬ বছর। প্রতি ২ বছরের ব্যবধানে কক্ষের এক তৃতীয়াংশ সদস্যদের কার্য মেয়াদ শেষ হয়।

ইতিহাস
------

'নেপাল রাষ্ট্রের সংবিধান ১৯৯০' এর দ্বারা রাস্ট্রীয় সভার পুনর্গঠন হয়েছিল। এর দ্বারা নেপালের আইনসভাকে দ্বিকক্ষ বিশিষ্ট করা হয়েছিল।

### মহাসভা

১৯৫৯-১৯৬২ সাল পর্যন্ত নেপাল রাষ্ট্রের উচ্চকক্ষ ছিল মহাসভা। 

১৯৫১ সালের বিপ্লবের ফলস্বরূপ নতুন সংবিধান রচিত হয়। এর কারণে রানা বংশের কাছে থেকে শাহ বংশ ক্ষমতা প্রাপ্তি করে।

রাজা মাহেন্দ্র নেপালি কংগ্রেসের দাবি মানতে না পারায় একটি সংবিধান আনতে বাধ্য হন। 

১২ ফেব্রুয়ারি ১৯৫৯ সালের নতুন সংবিধানের দ্বারা মহাসভা গঠিত হয়।

এই আইনের দ্বারা নেপালে আইনসভায় ২টি কক্ষ গঠিত হয়। একটি হল মহাসভা (উচ্চকক্ষ) এবং অপরটি হল প্রতিনিধি সভা (নিম্নকক্ষ)। *(অনুচ্ছেদ ১৫, নেপাল রাষ্ট্রের সংবিধান ১৯৫৯)''*

১৯৬২ সালে আবার নতুন সংবিধানের দ্বারা নেপালে এককক্ষ বিশিষ্ট আইনসভা তৈরি হয়। মহাসভার স্থায়িত্ব ছিল মাত্র ২ বছর।

### রাষ্ট্রীয় পঞ্চায়েত

১৯৬২ সালের সংবিধান হল রাষ্ট্রীয় পঞ্চায়েত। এটির অবতারণা করেন রাজা মহেন্দ্র। রাষ্ট্রীয় পঞ্চায়েত নেপালকে হিন্দু রাষ্ট্রে গঠিত করে। ১৯৯০ সালের গণঅভ্যুত্থানের ফলে রাষ্ট্রীয় পঞ্চায়েতের অবলুপ্তি ঘটে।

প্রতিনিধিত্ব
------------

নেপালের ২০১৭ সালের জাতীয় নির্বাচন আইনের অনুচ্ছেদ ৮৭ অনুসারে রাষ্ট্রীয় সভার প্রতিনিধি হিসেবে নির্বাচিত হওয়ার মানদণ্ড হল-

* নেপালের নাগরিক হতে হবে।
* বয়স ৩৫ হতে হবে।
* ভোটার লিস্টে নাম থাকতে হবে।
* চরিত্র হণনকারী ক্রিমিনাল কেসে অভিযুক্ত থাকা হবেনা।
* কোনো লাভবান পদের অধিকারী হতে পারবেনা।

নির্বাচনী প্রক্রিয়া
--------------------

মোট ৫৯টি আসনের মধ্যে প্রতি ২ বছরে এক তৃতীয়াংশ আসনে নির্বাচন অনুষ্ঠিত হয়। নেপালের সাত প্রদেশের ৮টি করে মোট ৫৬টি আসন রয়েছে। বাকি তিনটি আসনের পরিপূরক রাষ্ট্রপতি সরকারের উপদেশে বেছে নেন।

একটি প্রদেশের মোট আটজন সদস্যের মধ্যে একজনকে হতে হবে দলিত সম্প্রদায়ের এবং তিনজনকে হতে হবে মহিলা। একটি আসন সংখ্যালঘু বা প্রতিবন্ধীদের জন্য সংরক্ষিত থাকে।

নির্বাচনে যারা ভোটদানের অধিকারী তাঁদেরকে নিজেদের পছন্দ অনুযায়ী ক্রমে সাজাতে হয়।

নির্বাচন কমিশন নির্বাচনের সমস্ত কিছু নিয়ন্ত্রণ ও পরিচালনা করে।

তথ্যসূত্র
---------

1. ↑  "FSF-N to join NCP-led govt"। ২০১৮-০৫-২৮।
2. ↑  Article 86 (2) Constitution of Nepal
3. 1 2  "The Constitution of the Kingdom of Nepal, 1959" (পিডিএফ)। *www.constitutionnet.org/vl/item/constitution-kingdom-nepal-1959*। সংগ্রহের তারিখ ১ নভেম্বর ২০১৯।
4. ↑
5. ↑  "The Panchayat Constitution, 1962"। *www.countrystudies.us*। সংগ্রহের তারিখ ১ নভেম্বর ২০১৯।
6. ↑  "IFES FAQs on Elections in Nepal: 2018 National Assembly Elections" (পিডিএফ)। ২ ডিসেম্বর ২০১৮ তারিখে মূল (পিডিএফ) থেকে আর্কাইভ করা। সংগ্রহের তারিখ ১ নভেম্বর ২০১৯।



1. ↑  42 were elected while 3 were nominated
একই নামের অন্যান্য ব্যক্তির জন্য মোহাম্মদ শাহজাহান (দ্ব্যর্থতা নিরসন) দেখুন।**মোহাম্মদ শাহজাহান** (২ জানুয়ারি ১৯৩৯ – ২০ সেপ্টেম্বর ২০০০) বাংলাদেশি শিক্ষাবিদ ছিলেন। তিনি বাংলাদেশ প্রকৌশল বিশ্ববিদ্যালয় (বুয়েট) এর ৬ষ্ঠ উপাচার্য ছিলেন। শিক্ষায় তার অবদানের জন্য বাংলাদেশ সরকার ১৯৯৬ সালে তাকে রাষ্ট্রের দ্বিতীয় সর্বোচ্চ বেসামরিক সম্মান একুশে পদক-এ ভূষিত করেন।

প্রাথমিক জীবন
-------------

মোহাম্মদ শাহজাহান ২ জানুয়ারি ১৯৩৯ সালে ঢাকার কেরানীগঞ্জের জন্মগ্রহণ করেন। তিনি ১৯৫৪ সালে আরমানিটোলা সরকারি উচ্চ বিদ্যালয় থেকে মেট্রিকুলেশন পাশ করেন। ১৯৫৬ সালে ঢাকা কলেজ থেকে ইন্টারমিডিয়েট (আইএসসি) পাশ করেন। ১৯৬০ সালে আহসানউল্লাহ ইঞ্জিনিয়ারিং কলেজ থেকে সিভিল ইঞ্জিনিয়ারিংয়ে স্নাতক ডিগ্রি লাভ করেন। ১৯৬৩ সালে যুক্তরাষ্ট্রের কলোরাডো স্টেট ইউনিভার্সিটি থেকে এমএস এবং ১৯৭০ সালে স্কটল্যান্ডের গ্লাসগোর স্ট্রাথক্লাইড ইউনিভার্সিটি থেকে ডক্টরেট ডিগ্রি অর্জন করেন।

কর্মজীবন
--------

মোহাম্মদ শাহজাহান ১৯৬০ সালে আহসানউল্লাহ ইঞ্জিনিয়ারিং কলেজ প্রভাষক হিসেবে কর্মজীবন শুরু করেন। উচ্চ ডিগ্রী অর্জনের পর তিনি ইরাকের মোসুল বিশ্ববিদ্যালয়ে অধ্যাপনা শেষে দেশে ফিরে বাংলাদেশ প্রকৌশল বিশ্ববিদ্যালয়ে (বুয়েট) পুনরায় অধ্যাপক নিযুক্ত হন। তিনি ১৯৯১ সালের এপ্রিল থেকে নভেম্বর ১৯৯৬ পর্যন্ত দুই মেয়াদে বাংলাদেশ প্রকৌশল বিশ্ববিদ্যালয়ের উপাচার্য ছিলেন। জানুয়ারী ২০০০ সালে তিনি বুয়েট থেকে অবসর গ্রহণ করেন।

তিনি ইঞ্জিনিয়ার্স ইনস্টিটিউশনের প্রেসিডেন্ট এবং বিআইটি কাউন্সিলের নির্বাহী ভাইস চেয়ারম্যান ও ঢাকা সমিতির সভাপতি ছিলেন। শিক্ষায় তার অবদানের জন্য বাংলাদেশ সরকার ১৯৯৬ সালে তাকে রাষ্ট্রের দ্বিতীয় সর্বোচ্চ বেসামরিক সম্মান একুশে পদক-এ ভূষিত করেন।

মৃত্যু
------

মোহাম্মদ শাহজাহান ২০ সেপ্টেম্বর ২০০০ সালে মৃত্যুবরণ করেন।

তথ্যসূত্র
---------

1. ↑  "একুশে পদকপ্রাপ্ত সুধীবৃন্দ ও প্রতিষ্ঠান" (পিডিএফ)। সংস্কৃতি বিষয়ক মন্ত্রণালয়। পৃষ্ঠা ১০। ২২ এপ্রিল ২০১৯ তারিখে মূল (পিডিএফ) থেকে আর্কাইভ করা। সংগ্রহের তারিখ ২২ এপ্রিল ২০১৯।
2. ↑  "প্রফেসর মোহাম্মদ শাহজাহান"। buet.ac.bd। ফেব্রুয়ারি ২০, ২০১৮ তারিখে মূল থেকে আর্কাইভ করা। সংগ্রহের তারিখ জুলাই ৩, ২০১৬।
3. ↑  Nizamuddin Ahmed (জুলাই ১৫, ২০১২)। "অসঙ্গতির নাম বুয়েট"। *The Daily Star*। সংগ্রহের তারিখ জুলাই ৪, ২০১৬।

| * দে
* স
একুশে পদক বিজয়ী ১৯৯৬ |
| --- |
| ভাষা ও সাহিত্য | 
* হাসনাত আব্দুল হাই
* রাহাত খান

 |  |
| শিক্ষা | 
* মুহম্মদ আবদুল হাই
* সিরাজুল ইসলাম চৌধুরী
* মোহাম্মদ শাহজাহান

 |
| শিল্পকলা | 
* ফিরোজ সাঁই (মরণোত্তর, সঙ্গীত)

 |
| সাংবাদিকতা | 
* মোহাম্মদ কামরুজ্জামান

 |
| 
একুশে পদক বিজয়ী
১৯৯১
১৯৯২
১৯৯৩
১৯৯৪
১৯৯৫
**১৯৯৬** 
১৯৯৭
১৯৯৮
১৯৯৯
২০০০
২০০১
 |
**ফোর্স ২** ২০১৬ সালের একটি বলিউড নির্মিত হিন্দি ভাষার একশনধর্মী চলচ্চিত্র। এই সিনেমাটির পরিচালক অভিনয় দেও। ফোর্স সিরিজের প্রথম চলচ্চিত্র ফোর্স মুক্তি পায় ২০১১ সালে। এই দুই ছবিতেই মুখ্য ভূমিকায় অভিনয় করেছেন জন আব্রাহাম ও সোনাক্ষী সিনহা।

কাহিনী
------

মুভিটি চীনে একটি দৃঢ় মন্টেজের সাথে খোলা হয়েছে, যেখানে RAW এর এজেন্টরা মাছিদের মতো মারা যাচ্ছে। ভুক্তভোগীদের একজন হর্ষ, ডিসিপি যশোবর্ধনের সেরা বন্ধু। তবে বিতাড়িত হওয়ার আগে হর্ষ তার বন্ধু যশকে একটি গুরুত্বপূর্ণ ম্যাসেজ পাঠিয়ে একটি বই মেইল ​​করে।

যশ যখন বইটি পেয়েছে, তখন সে ষড়যন্ত্রের কথা জানতে পেরেছিল যা কেবল কাঁচা এজেন্টদের টার্গেট করে কার্যকর হয়েছিল। তিনি যখন বইটি এবং ক্লুগুলি RAW সদর দফতরে নিয়ে যান, এজেন্সি পরিস্থিতিটির বৈধতা বোঝে এবং যশকে ষড়যন্ত্রকারীকে সন্ধান করার দায়িত্বে রাখে। তাকে আর-র-এর আরেক এজেন্ট, কেকে নিয়ে জুড়ে দেওয়া হয় এবং তারা একসাথে বুদাপেস্টের ভারতীয় দূতাবাসে অপরাধীকে সন্ধান করে।

কাঁচা এজেন্টদের বিরুদ্ধে এই ষড়যন্ত্রের মূল পরিকল্পনাকারী হলেন শিব শর্মা, তিনি হলেন হ্যাডার যিনি আরও বড় কিছু করার পরিকল্পনা করছেন বুদাপেস্টে শিব এবং কে এবং যশের মধ্যে একটি বিড়াল এবং মাউসের তাড়া শুরু হয়; তারা বেশ কয়েকবার তাকে আটকানোর কাছাকাছি আসে তবে তিনি সর্বদা এক ধাপ এগিয়ে বলে প্রমাণিত হয়। একাধিক তাড়া সিক্যুয়েন্স ঘটেছে তবে প্রতিবার শিব পালাতে সক্ষম হন।

আরও তথ্যের জন্য শিবের অতীতে খোঁড়াখুঁজি করার সময়, এসিপি যশ জানতে পেরেছিলেন যে শিব আসলে এই সন্ত্রাসবাদী দ্বারা রুদ্র প্রতাপ সিং নামে তার আসল পরিচয়টি মুখোশ দেওয়ার জন্য ব্যবহার করা ছদ্মনাম, যিনি বহু বছর আগে একটি অপারেশনে আত্মত্যাগ করেছিলেন।

যশ জানতে পেরেছিল যে রুদ্র এখন তার বাবার সাথে বিশ্বাসঘাতকতার জন্য "র" এর কাছ থেকে প্রতিশোধ চাইছে। অবশেষে, বুদাপেস্টের একটি অ্যাসেমব্লিতে, রুদ্র তার বাবার মৃত্যুর জন্য দায়ী মন্ত্রীকে গুলি করার জন্য প্রস্তুত হয়। তবে কেকে এবং যশ সময়মতো সেখানে পৌঁছেছে এবং ক্ষতি করতে পারে তার আগে তাকে হত্যা করে। তবে মারা যাওয়ার আগে যশ মন্ত্রীর প্রতি তার ভুলগুলি গণমাধ্যমের কাছে মেনে নিতে বাধ্য করেছিলেন, রুদ্রের বাবার নাম পরিষ্কার করে দিয়েছিলেন। এই শুনে রুদ্র শান্তিতে মারা যায়।

অভিনয়
------

* জন আব্রাহাম - এসিপি যশ ভরদান
* সোনাক্ষী সিনহা - কমলজীত জর

ধারাবাহিক
---------

মূল নিবন্ধ: ফোর্স ৩

তথ্যসূত্র
---------

1. ↑  "Force 2 Movie Review: John Abraham is intense and impressive ... - Times of India"। *imdb.com*। সংগ্রহের তারিখ ২১ মে ২০১৭।
ফৌজদারী কার্যবিধির II অধ্যয়ে, ৬ নং ধারায় **ফৌজদারী আদালত** (Criminal Court) এর শ্রেনীবিভাগ বর্নিত আছে। হাইকোর্ট এবং এই কার্যবিধি ছাড়া বর্তমানে চালু অন্য কোনো আইনে গঠিত বিশেষ আদালতগুলি ছাড়া প্রত্যেক রাজ্যে নিম্নলিখিত শ্রেনীর ফৌজদারী আদালত থাকবে।

শ্রেনীবিভাগ
-----------

১. সেশন বা দায়রা আদালত ( Session Court)

২. প্রথম শ্রেনীর বিচারিক ম্যাজিস্ট্রেটর (First class Judicial Magistrate) বা মেট্রোপলিটন এলাকায় মেট্রোপলিটন ম্যাজিস্ট্রেট এর আদালত।

৩. দ্বিতীয় শ্রেনীর বিচারিক ম্যাজিস্ট্রেট (Second class Judicial Magistrate) আদালত।

৪. তৃতীয় শ্রেণীর বিচারিক ম্যাজিস্ট্রেট (Third class Judicial Magistrate) আদালত।

৫. জেলা ম্যাজিস্ট্রেট/নির্বাহী ম্যাজিস্ট্রেট (District Magistrate/Executive Magistrate) আদালত।

ভারতীয় উপমহাদেশের, বিশেষত পূর্বতন ব্রিটিশ শাসিত বিভিন্ন দেশের বিচারপদ্ধতিতে একই শ্রেনীবিভাগ লক্ষ্য করা যায় এবং আদালতের গঠনপ্রণালী ও আঞ্চলিক বিভাগের সীমানা সাধারণভাবে ফৌজদারী কার্যবিধি দ্বারাই পরিচালিত হয়।

তথ্যসূত্র
---------

1. 1 2  মেজর ক্রিমিনাল এক্ট (২০১৪)। *ফৌজদারী কার্যপ্রণালী বিধি ১৯৭৩*। কলকাতা: ল'ম্যান পাবলিশিং হাউস। পৃষ্ঠা ১০।
**বারুয়াখালী উচ্চ বিদ্যালয়** ঢাকা জেলার ঐতিহ্যবাহী একটি বিদ্যালয়।

অবস্থান
-------

ঢাকা জেলার নবাবগঞ্জ উপজেলাধীন বারুয়াখালী ইউনিয়নে বিদ্যালয়টি অবস্থিত।

ইতিহাস
------

ঢাকা জেলার নবাবগঞ্জ উপজেলার বারুয়াখালী ইউনিয়নে কোন মাধ্যমিক শিক্ষাপ্রতিষ্ঠান না থাকায় নব্বই এর দশকে বারুয়াখালী, শিকারীপাড়া ও জয়কৃষ্ণপুর ইউনিয়নের শিক্ষানুরাগী ব্যক্তিগণ বারুয়াখালী এলাকায় একটি মাধ্যমিক শিক্ষাপ্রতিষ্ঠান প্রতিষ্ঠার জন্য উদ্যোগ নেন। বেশ কয়েক বছর ধরে বিদ্যালয় প্রতিষ্ঠার জন্য বিভিন্ন কর্মসূচীর আয়োজন করা হয়। ১৯৯২ খ্রিস্টাব্দে বিদ্যালয়টি প্রতিষ্ঠিত হয়। একই সনের ১ জানুয়ারি থেকে বিদ্যালয়ের ছাত্রভর্তি ও পাঠদান কার্যক্রম শুরু করা হয়।

২০১৭ খ্রিস্টাব্দে বিদ্যালয়ের ২৫বছর পূর্তিতে "রজত জয়ন্তী "উৎসব পালন করা হয়।

অবকাঠামো
--------

বিদ্যালয়টি ২.০২ কাঠা জমির ওপর প্রতিষ্ঠিত, যার মধ্যে একাডেমিক ভবন ১.০২ কাঠা জায়গার ওপর নির্মাণ করা হয়েছে।
লেখাপড়ার পাশাপাশি খেলাধুলা করার জন্য বিদ্যালয়ে ১.০১ কাঠা বিশিষ্ট একটি খেলার মাঠ রয়েছে।

শ্রেণিকার্যক্রম
---------------

এই বিদ্যালয়ে ৬ষ্ঠ থেকে দশম শ্রেণি পর্যন্ত পাঠদান করানো হয়।
বিদ্যালয়ের ৯ম-১০ম শ্রেণিতে নিম্নোক্ত বিভাগসমূহ চালু রয়েছেঃ

1. বিজ্ঞান বিভাগ
2. ব্যবসায় শিক্ষা বিভাগ
3. মানবিক বিভাগ

প্রাত্যহিক সমাবেশ
-----------------

সুশৃঙ্খল মন ও আনুগত্য তৈরিতে, এই বিদ্যালয়ে প্রতিদিন শিক্ষা কার্যক্রমের পূর্বে সমাবেশ হয়ে থাকে।

শিক্ষক-অভিভাবক সম্মেলন
----------------------

বিদ্যালয়ের শিক্ষকমন্ডলী এবং ছাত্রছাত্রীদের অভিভাবকরা মিলে বিভিন্ন সময়ে একসঙ্গে আলোচনা করে থাকে। সেখানে ছাত্রছাত্রীদের সমস্যা ও প্রতিকারের আলোচনা করা হয়॥

সুযোগ-সুবিধা
------------

এই বিদ্যালয়ে শিক্ষার্থীদের জন্য লাইব্রেরী, কম্পিউটার ল্যাব, বিজ্ঞান ল্যাব রয়েছে। অডিটোরিয়াম রুম রয়েছে এবং প্রতি বছর সাংস্কৃতিক প্রতিযোগিতা অনুষ্ঠিত হয়। এই বিদ্যালয়ে প্রতি বছর বার্ষিক ক্রীড়া প্রতিযোগিতা অনুষ্ঠিত হয়। শিক্ষার্থীদের জন্য বিশুদ্ধ পানির ব্যবস্থা ও রয়েছে এখানে।

প্রধান শিক্ষক
-------------

বিদ্যালয়ের বর্তমান প্রধান শিক্ষক এস.এম. হুমায়ুন কবির। 

বিদ্যালয়ের প্রধান শিক্ষক
১৯৯২খ্রিঃ থেকে ২০২০খ্রিঃ পর্যন্ত যাঁরা বিদ্যালয়ের প্রধান শিক্ষকের দায়িত্ব পালন করছেনঃ

1. স্বপন কুমার ভৌমিক। বিএ, বিএড- ০১/০১/১৯৯২ থেকে ৩০/০৯/২০১৪ পর্যন্ত।
2. সাহিদা বেগম। বিএ, বিএড (ভারপ্রাপ্ত)-০১/১০/২০১৪ থেকে ৩১/১২/২০১৪ পর্যন্ত।
3. মো. হারুন অর রশিদ। বিএ, বিএড (ভারপ্রাপ্ত)-০১/০১/২০১৫ থেকে ৩১/০৮/২০১৫ পর্যন্ত।
4. এমএম হুমায়ুন কবির। বিএ, বিএড-০১/০৯/২০১৫ থেকে চলমান।

একাডেমিক স্বীকৃতি
-----------------

বিদ্যালয়টি ১৯৯৪ সনে নিম্ন মাধ্যমিক বিদ্যালয় এবং ১৯৯৫ সনে মাধ্যমিক বিদ্যালয় হিসেবে ঢাকা শিক্ষা বোর্ড থেকে স্বীকৃতি পায়। 
১৯৯৪ সালে অত্র বিদ্যালয়টি এম.পি.ভুক্তির অনুমোদন পায়।

তথ্যসূত্র
---------

1. 1 2 3  "Baruakhali High School"। *sohopathi.com*।
2. ↑  "বারুয়াখালী উচ্চ বিদ্যালয়"। বাংলাদেশ জাতীয় তথ্য বাতায়ন। ১৮ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ১৮ ফেব্রুয়ারি ২০২০।
3. 1 2 3 4  *অনির্বাণ সাময়িকী*। বারুয়াখালী উচ্চ বিদ্যালয়।  `|সংগ্রহের-তারিখ=` এর `|ইউআরএল=` প্রয়োজন (সাহায্য)
**দন্তক্ষয়** হচ্ছে ব্যাকটেরিয়ার কারণে সৃষ্টি অ্যাসিডের মাধ্যমে দাঁতের ক্ষয়। ইংরেজিতে এটা ডেন্টাল ক্যারিস বা ক্যাভিটিস নামে পরিচিত। দন্তক্ষয় হলুদ থেকে কালো বিভিন্ন বর্ণের হতে পারে। দাঁতের ব্যথা বা খেতে সমস্যা হওয়া এর অন্যতম লক্ষণগুলোর অন্তর্ভুক্ত। দন্তক্ষয়ের ফলে সৃষ্ট জটিলতাগুলোর মধ্যে রয়েছে দাঁতের আশেপাশের টিস্যুতে প্রদাহ হওয়ায়, দাঁত হারানো, এবং সংক্রমণ বা মাংসপিণ্ড তৈরি হওয়া।

দাতের মডেল।
ব্যাকটেরিয়ার মাধ্যমে সৃষ্ট অ্যাসিড (মূলত ল্যাকটিক অ্যাসিড) দাঁতের কঠিন অংশগুলো (অ্যানামেল, ডেন্টিন ও সিমেন্টাম) বিগলিত করার ফল দন্তক্ষয় হয়। দাঁতে লেগে থাকা খাদ্যকণা বা চিনি যখন ব্যাকটেরিয়া শক্তি উৎপাদনের উদ্দেশ্যে রাসায়নিকভাবে ভেঙে ফেলে তখন এই অ্যাসিড উৎপন্ন হয়। খাদ্যে থাকা মনোস্যাকারাইড হচ্ছে এই ব্যাকটেরিয়ার প্রাথমিক শক্তির উৎস আর এজন্য যেসকল খাবারে মনোস্যাকারাইড (গ্লুকোজ জাতীয় খাবার) বেশি তা দন্তক্ষয়ের ঝুঁকি বাড়ায়। যদি খনিজের ভাঙ্গনের পরিমাণ, লালা বা এ জাতীয় উপাদানের মাধ্যমে দাঁতের উপরের এই খনিজ আবরণ তৈরির পরিমাণের চেয়ে বেশি হয় তখন দন্তক্ষয় শুরু হয়। এজন্য যেসকল রোগ বা ওষুধের প্রভাবে লালা তৈরির পরিমাণ হ্রাস পায় সেগুলো দন্তক্ষয়ের ঝুঁকি বাড়ার জন্য দায়ী। লালা তৈরি হ্রাস করে এমন রোগগুলোর মধ্যে আছে ডায়াবেটিস ও শোগ্রেন সিনড্রোম। তাছাড়া এন্টিহিস্টামিন ও বিষন্নতারোধী ওষুধগুলোও লালার উৎপাদন হ্রাসে ভূমিকা রাখে। রোগ ও ওষুধ ছাড়া দারিদ্রতা, দাঁত না মাজা বা দাঁতের যত্ন না নেওয়া, এবং মাড়ির পেছনে সরে যাওয়ার মাধ্যমে দাঁতের গোড়া প্রকাশিত হওয়াও দন্তক্ষয়ের ঝুঁকি বৃদ্ধিতে ভূমিকা রাখে।

দন্তক্ষয় প্রতিরোধের জন্য নিয়মিত সকালের নাস্তার পর ও রাতে ঘুমাতে যাওয়ার আগে দাঁত পরিষ্কার করা, চিনিযুক্ত খাবার কম গ্রহণ করা, কিছু পরিমাণ ফ্লোরাইড গ্রহণ করা প্রয়োজন। দন্তক্ষয় রোধে প্রতিদিন দুই বার দাঁত মাজা ও দিনে একবার ফ্লস করার পরামর্শ প্রদান করা হয়। পানি, লবণ, বা টুথপেস্ট থেকে ফ্লোরাইড পাওয়া যেতে পারে। মায়ের দন্তক্ষয়ের চিকিৎসা প্রদানের মাধ্যমে সন্তানের দন্তক্ষয়ের ঝুঁকি কমানো সম্ভব, কারণ এর ফলে মা থেকে সন্তানের মধ্যে সুনির্দিষ্ট ব্যাকটেরিয়ার ছড়িয়ে যাওয়া পরিমাণ হ্রাস করা সম্ভব। নিয়মিত পরীক্ষার মাধ্যমে দন্তক্ষয় আগে থেকে নির্ণয় করা সম্ভব। ক্ষয়ের তীব্রতার উপর ভিত্তি করে আক্রান্ত দাঁতকে রক্ষা করতে বিভিন্ন রকমের চিকিৎসা প্রদান করা যেতে পারে বা দাঁত ফেলে দেওয়ারও প্রয়োজন পড়তে পারে। এখন পর্যন্ত দাঁতে কোনো অংশ বড়ো পরিমাণে পুনরায় বৃদ্ধি করার প্রক্রিয়া নেই। উন্নয়নশীল দেশগুলোতে দন্তক্ষয়ের চিকিৎসা পাওয়ার ক্ষেত্রে সীমাবদ্ধতা রয়েছে। দন্তক্ষয়ের ফলে সৃষ্ট ব্যাথা রোধে প্যারাসিটামল বা ইবুপ্রোফেন গ্রহণ করা যেতে পারে।

ক্যারিজ সৃষ্টি হয় যেভাবে
-------------------------
২০ মে থেকে ৬ জুন পর্যন্ত, বাংলাদেশের প্রায় ১.৮ মিলিয়ন গার্মেন্টস শ্রমিক রাজধানী ঢাকায় এবং এর আশেপাশের শিল্প এলাকায় একযোগে ব্যাপক বন্য বিড়াল ধর্মঘটে নিযুক্ত ছিলেন। এই সময়কালে, বিশেষ করে ২০ মে থেকে ২৪ মে পর্যন্ত যখন গার্মেন্টস শ্রমিকদের বিদ্রোহ চরমে ছিল, প্রায় ৪০০০ কারখানার শ্রমিকরা কাজ শুরু করে। এই শ্রমিকরা, এবং শিল্প শহরতলির অন্যান্য শ্রমিকরা, রাজধানী ঢাকা এবং ঢাকার সাথে অন্যান্য শহর - ময়মনসিংহ, গাজীপুর, নারায়ণগঞ্জ, আশুলিয়া এবং চট্টগ্রাম ইত্যাদির সাথে শিল্প শহরতলির সংযোগকারী মহাসড়কগুলি ক্রমাগত বিক্ষোভ ও অবরোধ করে। এই গণবিদ্রোহের মুখে সরকার ব্যাপক দমন-পীড়ন চালায়। প্রথম এক সপ্তাহে, সরকারী পরিসংখ্যান অনুসারে, কমপক্ষে 3 জন শ্রমিককে গুলি করে হত্যা করা হয়েছিল, ৩০০০ জন আহত এবং কয়েক হাজারকে কারাগারে পাঠানো হয়েছিল। ৬-৭ জুন পর্যন্ত, বিভিন্ন রপ্তানি প্রক্রিয়াকরণ অঞ্চল এবং শিল্প এলাকায় শ্রমিকরা বন্য বিড়াল ধর্মঘট এবং বিক্ষোভে নিয়োজিত ছিল – বেশিরভাগ পোশাক কারখানা বন্ধ ছিল। রাজ্য ঘোষণা করেছে যে অর্ডার সম্পূর্ণরূপে পুনরুদ্ধার করা হলেই কেবল ৮ জুন থেকে কারখানাগুলি খুলবে।

আরও দেখুন
---------

* বাংলাদেশে হরতাল

বহিঃসংযোগ
---------

* বাংলাদেশে চলছে সাধারণ ধর্মঘট
* গার্মেন্টস বিদ্রোহ
**বলো হাউজ মসজিদ** হলো উজবেকিস্তানের বুখারার একটি ঐতিহাসিক মসজিদ। মসজিদটি ১৭১২ সালে রেগিস্তান জেলার আর্ক দুর্গের বিপরীত দিকে নির্মিত, ঐতিহাসিক এই শহরের অন্যান্য অংশগুলোর সাথে মসজিদটিও ইউনেস্কোর বিশ্ব ঐতিহ্যবাহী স্থানের তালিকায় লিপিবদ্ধ আছে। ১৯০০-এর দশকে বলশেভিক রাশিয়া বোখারার আমিরকে পরাধীন করার আগে এটি শুক্রবারের নামাজের মসজিদ হিসাবে ব্যবহৃত হত। ১৯১৭ সালে আইওয়ান (প্রবেশদ্বার) এর সামনের অংশে আঁকা কাঠের তৈরি পাতলা কলামগুলি যুক্ত করা হয়, পাশাপাশি গ্রীষ্মের প্রার্থনা কক্ষের ছাদকে শক্তিশালী করা হয়। কলামগুলি রঙিন মুকারনা দ্বারা সজ্জিত।

স্থাপত্য
--------

মসজিদটি আয়তাকার আকারের। শীতকালীন নামাজের ঘরটিতে চারটি কলাম এবং কয়েকটি প্রবেশপথ আছে। বিশটি কাঠের কলাম দিয়ে টানানো ছিটে ছাদ দ্বারা সজ্জিত ১২ মিটার উঁচু আইওয়ানযুক্ত কক্ষটি গ্রীষ্মের প্রার্থনা কক্ষ হিসাবে ব্যবহৃত হয়, এটি শীতের কক্ষের সাথে তিন দিকে সংযুক্ত। কাঠের কলামগুলি কংক্রিট ভিত্তির উপর স্থাপিত।

মসজিদের অভ্যন্তরটি সাধারণত ১৮ শতকের মধ্য এশীয় শৈলীর। ছোট মিনারটি ১৯১৭ সালে নির্মিত হয়েছিল।

তথ্যসূত্র
---------

1. ↑  *Ouzbékistan*, guide *Le Petit Futé*, 2012, p. 169

উইকিমিডিয়া কমন্সে **বোলো হাউজ মসজিদ** সংক্রান্ত মিডিয়া রয়েছে।